Hoodies – Tagged "Season_Winter" – Urban Artifact
Urban Artifact Sponge Fleece Pullover Hoodie
Beer & Music Hoodie Krystal North Parkway in Huntsville, AL | Fast Burgers, Breakfast, Wings, Dessert
1024 N Memorial Parkway
Krystal North Parkway
(256) 536-0531(256) 536-0531
Featured Menu Items at Krystal North Parkway
About Krystal North Parkway
2346 Whitesburg Dr
(256) 539-6364(256) 539-6364 Saw him, met him, married him.
by maryjane31 in Six-Word Memoirs on Love & Heartbreak on Feb 17, 2013 | | T-shirt Tweet 18. Leiers wissel God bly Deuteronomium 31 34; Josua 1 - PDF
Download "18. Leiers wissel God bly Deuteronomium 31 34; Josua 1"
1 1 18. Leiers wissel God bly Deuteronomium 31 34; Josua 1 Tema Wanneer ons op die drumpel staan van nuwe dinge voor ons, is dit die Here sélf wat ons lei en begelei. Agtergrond Hierdie verhaal speel af by die drumpel van n nuwe begin net voordat die volk Israel, na so baie tyd in die woestyn, die beloofde land gaan intrek. Dit speel af aan die einde van Moses se verhaal as leier van die volk, net voordat hy sterf en Josua oorneem om die volk oor die Jordaan-rivier te lei. Dit is n sentrale verhaal in die geskiedenis van Israel, asook God se reddingsgeskiedenis. Bybelgedeeltes Hoofgedagtes van die ontmoeting Lees Deuteronomium 1. Die Here roep die ou en nuwe leiers saam om bevele aan 31:14-15 Vertel Deuteronomium 32:48-52, maar lees vers en 52 Vertel Deuteronomium 34:1-9, maar lees vers 5-6 hulle te gee. 2. Die Here gee sy laaste opdrag aan Moses. 3. Moses sterf nadat hy die beloofde land gesien het. Vertel Josua 1:1-9, maar 4. Josua word opgerig as die nuwe leier om die volk uiteindelik lees vers 1-2 en 9 in die beloofde land in te lei. Uitkoms Insig: As ons op die drumpel van iets staan, lei die Here ons sélf oor die drumpel. Weet ook dat die Here leiers roep en lei om sy wil uit te leef. Aanvaar die Here se leiding vir myself en ook deur leiers wat Hy voosien. Hulpmiddels by die storie n Groot kaart van Israel uit daardie tyd. Paneel 2 en 3 van die LP3-benadering.
2 2 Hulpmiddels vir kleingroepvaslegging Junior kleingroep Bring saam 1. Blinddoeke een vir elke twee kinders of hulle kan beurte maak 2. Kryte, penne en enige ander versiermiddels soos glitter of plakkers 3. n Stukkie karton of stewige papier van 10 cm x 10 cm vir elkeen 4. Skêre 5. Haakspelde vir elkeen Senior kleingroep Bring saam 1. n Swartbord, blaaibord of witbord 2. Penne of bordkryt
3 3 Die storie Begin Wie ken die verhaal van Moses wat die volk Israel uit Egipte uit gelei het? (Gee vir die kinders kans om hande op te steek.) Vir dié wat dalk vergeet het, of nog nie gehoor het nie: Die volk Israel het eers in Egipte gebly, lank na Abraham, Jakob en Josef se verhale. Toe hulle onderdruk was deur die koning van Egipte, het die Here vir Moses gebruik om hulle deur die Rooi See na veiligheid toe te lei. (Verwys na paneel 2 en die begin van paneel 3 waar die 12 rooi lyne na onder buig.) Na n verskriklike lang tyd in die woestyn, waar die Here ook vir hulle wette soos die Tien Gebooie gegee het, was dit nou tyd om uiteindelik in hulle land in te trek. Wie kan Egipte en Israel op hierdie kaart uitken? (Gee vir die kinders kans om die lande uit te wys.) Ja, die volk het uit Egipte getrek, en het vir baie lank in die woestyn suid van Israel geswerf, totdat hulle uiteindelik oos van die Jordaan-rivier uitgekom het. Hierdie rivier was die grens van hulle land waar hulle moes ingaan. (Wys hoe die volk deur die woestyn getrek het en uiteindelik oos van die Jordaan-rivier gestop het waar hierdie verhaal afspeel.) Teen hierdie tyd was Moses ook baie oud. Kom ons lees wat toe gebeur het. Hoor Moment 1: Lees Deuteronomium 31:14-15 Aan die begin van ons verhaal lees ons dat die Here aan die woord en aan die stuur is. Hy het nie sommer maar net dinge laat gebeur nie, maar het begin werk om die beste vir sy mense te laat gebeur! Hy roep vir Moses en Josua saam by n spesiale tent buite die kamp waar Hy met hulle kon praat. Maar toe gebeur daar iets groots! Die Here verskyn in n wolkkolom! Hier was iets aan die kom! Kom ons vind uit wat die Here beplan het. Moment 2: Vertel Deuteronomium 32:48-52, maar lees vers en 52 Na soveel jare as n belangrike leier van die volk Israel, was Moses baie oud en dit was sy tyd om te sterf. Dinge sou nou verander! Toe sê die Here vir hom om by n berg op te klim sodat hy die land kon sien waar die volk binnekort sou ingaan. Hulle kamp was op die grens van die nuwe land, so hy kon seker redelik maklik vanaf die berg sien. Eintlik gebeur hier iets wat n mens baie hartseer maak. In Numeri 20 lees ons hoe Moses, sy broer Aäron en die volk op n plek gekom het waar daar nie water was nie, en die Here het vir Moses gesê om met n klip te praat sodat daar water sou uitkom. Moses was egter teen daardie tyd so kwaad vir die mense, dat hy eerder die klip geslaan het, nadat hy vir die volk gevra het: Moet ons (hy en Aäron) vir julle water uit die klip laat kom? Daar het wel water uitgekom, maar omdat Moses nie die Here geëer het nie, het die Here toe al gesê hy en sy broer sal nie die volk in die nuwe land inlei nie (vgl Num 20:10 en 12).
4 4 Moment 3: Vertel Deuteronomium 34:1-9, maar lees vers 5-6 Wie van julle het al tot bo-op n berg geklim en uitgekyk, of dalk was julle bo-op n gebou of n bergpas wat julle baie ver laat sien het? Hoe ver kon jy sien? Was dit lekker? Nou dat die volk deur Moses gelei is tot by die grens van die beloofde land, het die Here vir Moses by n berg opgestuur om hom te wys hoe die nuwe land lyk. Alhoewel hy nie mag ingaan nie, het hy dit darem gesien en gekyk hoe mooi dit is. Indien die kaart sulke areas wys, wys ook die gedeeltes op die kaart wat in die teksgedeelte aangedui word. As ons vir iemand tot siens moet sê, is dit altyd hartseer. Party mense trek na n nuwe plek en ons sien hulle nie meer nie, en party mense sterf en ons sien hulle ook nie meer nie. Party van ons hier het dalk reeds vir iemand wat sterf tot siens gesê het. Dit was ook hartseer toe die volk vir Moses moes tot siens sê. Moses was baie spesiaal. Daar word geskryf dat hy die Here persoonlik geken het. Die Here het hom as sy dienaar gekies en hy het in die naam van die Here baie magtige dade gedoen. Maar om vir Moses tot siens te sê was nie die einde nie. Hulle was op die drumpel van die beloofde land. Moment 4: Vertel Josua 1:1-9, maar lees vers 1-2 en 9 Hoor julle wat hier staan: Moses, die dienaar van die Here! Dis n wonderlike iets om van iemand te sê. Nou is hy dood. Met die Here is die dood nooit die einde nie! God se droom vir sy volk het nie met Moses gesterf nie, maar die tyd het gekom vir n nuwe begin met Josua. En mag ek maar n geheim verklap? Aan die einde van Josua se lewe word daar ook gesê: Josua, die dienaar van die Here (Jos 24:29). Josua beteken Die Here Red, iets wat baie betekenisvol was vir n volk wat uit Egipte gered is. Jesus se naam beteken dieselfde, en is die Griekse weergawe van Josua. Jesus se naam was heel moontlik oorspronklik Jesua uitgespreek deur die mense van sy tyd, maar omdat die Nuwe Testament in Grieks geskryf is, is die Griekse weergawe daarvan gebruik. Josua is deur die Here gekies om die volk in die nuwe land in te bring sodat hulle daar kan gaan bly. Amper soos n nuwe hoofseun of hoofmeisie by die skool, het Josua oorgeneem waar Moses opgehou het. Maar om n leier van n hele volk te wees, kan uitdagend wees! Dink net hoe Josua dalk gevoel het. Hy moes nou begin om iets baie belangrik te doen, en baie mense het op hom vertrou. Die Here het gesê Josua moenie bang wees nie, maar hoe kon Josua weet dat hy alles sou regkry? (Gee tyd vir antwoorde). Ja, hy sou suksesvol wees omdat die Here hom lei! Ja, hy sou suksesvol wees omdat hy doen wat die Here sê. As hy gaan waar die Here stuur, as hy doen wat die Here vra, en as hy op die Here vertrou, hoef hy nie bang te wees nie! Is dit nie wonderlik om te weet dat die Here, wat reeds by Moses was, nou ook by Josua was om hom en die volk van Israel oor die drumpel na die nuwe begin te lei nie?
5 5 Dink Dink gou aan Moses en hoe die Here hom deur die Rooi See en deur die woestyn gelei het. Dink nou ook aan hoe die Here nou beloof het om ook by Josua te wees. Is die Here ook by my? Hoe is die Here by ons? Hoe kan ons weet Hy is by ons? Dink aan Jesus en dat hy vir sy dissipels gesê het dat, al gaan Hy weg, Hy tog vir altyd by hulle en by ons sal wees (Matt 28:20). Is dit nie wonderlik om te weet nie? Dit is waarom die Heilige Gees gekom het. Die Heilige Gees kan oral wees, gelyktydig! Hy is by ons! Waar die Heilige Gees is, daar is Jesus! Leef As ek daaraan dink dat die Here by my is, sal ek dalk heeltemal anders leef. Wat sal ons anders doen as ons weet die Here is by ons? Hoe sal ons leef as ons soos Josua die Here se plan volg? Kom ons bid dat die Here ons sal lei, en dat Hy ons sal help om Hom te volg waar Hy ons stuur. (Gee tyd vir gebed.) Kom ons gaan leef nou soos mense wat op die Here vertrou om ons oor elke drumpel te lei!
6 6 Kleingroepvaslegging: Kleutergroep Sing saam n liedjie wat die hele groep sal ken, verkieslik saam met n CD of iemand op n instrument. Indien dit nie moontlik is nie, maak seker dat die groepleier die liedjie goed genoeg ken om die kinders wat dit nie ken nie te help. Vertel Moses se verhaal in n paar sinne. Maak nou asof die vloer van die lokaal n rivier is, en dat die kinders van die een kant tot die ander kant van die lokaal moet gaan. Ons gaan nou soos die Israeliete oor die Jordaan-rivier gaan! Gebruik kussings of stoele om n brug te probeer bou, maar laat die kinders die voorstelle gee. Kry die hele groep kinders aan die ander kant van die rivier. Vertel nou Josua se verhaal in n paar sinne. Skuif alle meubels weg, blinddoek die groep kinders, en laat hulle in n ry staan. Laat elke kind die een voor hulle se skouers vashou, en lei dan die eerste een om in die lokaal rond te stap. Op so n manier word die hele groep rondgelei. Vra nou vir die groep hoe hulle die persoon voor hulle moes vertrou. Kon jy sien? Maar het jy darem die persoon voor jou vertrou sodat jy nie sal seerkry nie? Party kinders is ongemaklik daarmee om geblinddoek te word. Laat hulle net uithelp. Vra nou die kinders wie van hulle dink Josua het die Here vertrou soos wat ons mekaar moes vertrou toe ons geblinddoek was. Vra die kinders wie almal die Here se dienaars wil wees en vir Hom wil vertrou soos Moses en Josua. Lees Josua 1:9. Laat die kinders help bewegings opmaak vir die woorde om dit te kan onthou. Laat die kinders nou borsspelde maak. Vertel vir hulle dat hierdie borsspelde net gedra word deur die Here se dienaars wat op Hom vertrou. Help hulle om karton uit te knip, te versier en vas te steek.
7 7 Kleingroepvaslegging: Junior groep Welkom Groet elke kind op die naam. Vra hulle uit oor die week, en vra hulle wat hulle kan onthou van verlede week se groepbyeenkoms. Wegspring Laat die kinders nou in groepe van twee verdeel. Elke paar kry n blinddoek. Die een kan die ander blinddoek en dan begin rondlei. Maak seker die kinders lei mekaar veilig en stadig rond. Moenie enige kinders forseer om geblinddoek te word wat ongemaklik daarmee is nie. Indien die groep nie uit n ewe getal kinders bestaan nie, gryp n blinddoek en speel sommer saam. Laat die groeplede ook omruil sodat albei n kans kry om geblinddoek te word en om te lei. Vra die kinders hoe moeilik dit was om te lei, en hoe moeilik dit was om te volg. Vra of hulle mekaar vertrou het om mekaar mooi te lei of nie. Werksaam Gesels saam: Vra die groep uit oor die verhaal en wat hulle daarvan kan onthou. Wie was Moses en waarom was hy so belangrik vir die volk Israel? Waar was hulle toe hierdie verhaal gebeur het? Waarheen was hulle op pad? Wie het by Moses oorgeneem? Kyk weer na die kaart. Waarom moes Josua nie bang wees nie? Wat sou die Here doen? Lees Josua 1:9 weer saam. 1. Dink oor hierdie vrae: Hoe voel jy oor nuwe dinge in jou lewe? Hoe voel jy daaroor dat jy eendag hoërskool toe moet gaan? Hoe voel jy daaroor dat jy sal moet gaan werk? Hoe leef jy? Leef jy soos Moses en Josua wat die Here vertrou en gedoen het wat Hy gevra het? Saamwerk: 2. Maak vir jou ŉ kenteken van papier. (Help die kinders hiermee. Dit kan dan met haakspelde aan hulle klere vasgespeld word.) Skryf op jou kenteken: Dienaar van God en Ek vertrou op God. Gesels met die groep oor die betekenis van die frases Dienaar van God en Ek vertrou op God. Bid dan saam en vra die Here om almal te lei oor elke drumpel wat in die lewe oor hulle pad sal kom. Bid ook dat almal die Here meer sal vertrou.
8 8 Namate elke kind verdaag, laat hulle eers by die drumpel van die vertrek stop en besef dat hulle nou weer eens n nuwe begin het. Stuur hulle dan uit om oor die drumpel te gaan en die Here te vertrou. In hierdie kwartaal kan julle Deuteronomium 6:4-9 aanleer. Herhaal dit met vier of vyf ontmoetings. Sê dit saam op en maak handgebare om dit te onthou. Wegstuur/Huisgeloof 1. Lees Josua 1:1-9 saam. Tel hoeveel keer die woord Ek (met n hoofletter) in dié gedeelte staan. 2. Die boek oor Josua begin met hierdie baie Ek-woorde? Hoekom? 3. Gesels saam oor wat dit beteken om op die drumpel van iets nuuts te staan. Vertel vir mekaar van die belangrikste drumpels in julle lewe wat julle al oorgesteek het. 4. Is daar dalk n belangrike drumpel wat nou vir julle voorlê? Is julle bang daarvoor? Bid saam daaroor.
9 9 Kleingroepvaslegging: Senior groep Welkom Verwelkom elke groeplid op die naam. Vra hulle nou wat hulle in hierdie week gaan doen. Vra hulle wat hulle op die drumpel is om te doen. Wegspring Spoed-ontwerp (slegs 5 minute) Vertel nou die groep dat hulle moet maak asof hulle op die drumpel is om oor die Jordaanrivier te gaan. Beplan en ontwerp nou n brug wat julle gaan bou om aan die ander kant te kom. Maak gebruik van n witbord, swartbord, blaaibord, of n groot karton waarop die brug se ontwerp geteken kan word. Laat een teken. Skryf mooi by julle ontwerp watter soort materiaal gebruik gaan word en maak seker daar word gebruik gemaak van materiaal en implemente wat die Israeliete tot hulle beskikking sou hê. Maak seker die brug is lank en sterk genoeg. Wonder Laat die groep toe oë sit en in stilte oor die volgende nadink en wonder: Waarom kon Moses nie in die beloofde land ingaan nie? Wat het die Here toe vir Hom gesê om te doen? Wat het hy gesien? Klim in jou gedagtes saam met Moses op die berg. Wat sien jy? Hoe voel jy? Kom ons klim in ons gedagtes weer af en laat vir Moses op die berg agter. Gaan staan nou in jou gedagtes langs die nuwe jong leier, Josua. Kyk in jou gedagtes na hom. Hoe lyk hy? Is hy bang? Wat sê die Here vir hom? Hoe lyk hy nou? Hoe lyk ek vir ander mense as ek iets nuuts moet doen? Wat sê die Here vir my? Werksaam Gesels saam 1. Hoe het die Israeliete uiteindelik die Jordaan oorgesteek? 2. Lees dan Josua 3: Dit was natuurlik nie vir hulle nodig om n brug te bou nie, want die Here het reeds n plan gehad. Soms maak ons planne, en vind dan uit die Here het n beter plan vir ons. Terwyl ons ons eie planne beraam, moet ons leer om die Here te vertrou en te vra dat Hy vir ons sy beter planne gee. Werk saam 3. Hoe moet ons leef as ons dienaars van God is of wil wees? Dink saam ŉ leuse uit. (Laat die groep saam n leuse uitdink wat hulle kan help onthou om op die Here te vertrou. Dit kan iets wees soos Ek weet die Here gaan voor my uit of: Ek vertrou op die Here by elke drumpel. ) 4. Skryf julle leuse in jou werkboek neer. Jy kan dit ook versier.
10 10 In hierdie kwartaal kan julle Deuteronomium 6:4-9 aanleer. Herhaal dit met vier of vyf ontmoetings. Sê dit saam op en maak handgebare om dit te onthou. Wegstuur/Huisgeloof 1. Lees Josua 1:1-9 saam. Tel hoeveel keer die woord Ek (met n hoofletter) in dié gedeelte staan. Die boek oor Josua begin met hierdie baie Ek-woorde? Hoekom? 2. Gesels saam oor wat dit beteken om op die drumpel van iets nuuts te staan. Vertel vir mekaar van die belangrikste drumpels in julle lewe wat julle al oorgesteek het. 3. Is daar dalk n belangrike drumpel wat nou vir julle voorlê? Is julle bang daarvoor? Bid saam daaroor.